Ritratt: Virtu Ferries  Henri Saliba, id-Direttur Maniġerjali tal-Virtu Ferries ġie ppreżentat mill-President tar-Repubblika tal-Italja, l-E.T Dott. Sergio Mattarella bl-Onorificienza di Cavaliere tal-"Ordine della Stella d'Italia". Henri Saliba ngħata dan l-unur bħala apprezzament għall-kontribut tiegħu għall-kooperazzjoni Malti-Taljana. Il-preżentazzjoni saret mill-Ambaxxatur Taljan għal Malta, l-E.T. Fabrizio Romano, fid-29 ta' Lulju 2021. "L-Ambaxxata tikkollabora ma' Virtu Ferries regolarment u fl-okkażjonijiet kollha setgħet isserraħ fuq l-appoġġ essenzjali ta' Henri Saliba", intqal waqt il-preżentazzjoni ta' dan l-unur. "Grazzi għall-pożizzjonijiet importanti miżmuma fi ħdan Virtu Ferries, Henri Saliba stabbilixxa u żamm relazzjoni ta' xogħol eċċellenti, f'isem il-kumpanija Virtu Ferries, mal-Ambaxxata u mal-Missjoni Militari Taljana f'Malta." L-Azzjonisti, id-Diretturi u l-Istaff ta' Virtu Ferries ferħu lil Cavaliere Henri Saliba għal dan l-unur prestiġjuż.